এসব রুটে চলাচলকারী যাত্রীরা জানায়, সড়ক-মহাসড়কে এ ধরনের চাঁদাবাজির কারণে অনেক সময় বিব্রতকর পরিস্থিতিতে পড়তে হয়। তারা চাঁদাবাজ নাকি হামলাকারী—তা বোঝাও অনেক সময় কঠিন হয়ে পড়ে। তাদের কারণে সড়কে দীর্ঘ যানজটের সৃষ্টি হয়। পরিবহন শ্রমিকরা জানায়, দুস্থ, অসহায় শ্রমিকদের কল্যাণের কথা বলে প্রতিদিন একেকটি মহাসড়ক থেকে ১০০ পৃষ্ঠার ছয়টি চাঁদার বই দিয়ে ৪০ থেকে ৫০ হাজার টাকা চাঁদা তোলা হয়। কিন্তু এসব টাকা সাধারণ শ্রমিকদের কল্যাণে ব্যয় না করে এক শ্রেণির নেতারা ভাগ-বাটোয়ারা করে খায়।